Vatikano geležinkelis

Vatikano geležinkelis – 1435 mm vėžės pločio geležinkelis, įrengtas Vatikano mieste-valstybėje. Tai trumpiausia pasaulyje nacionalinė geležinkelio sistema, besidriekianti vos 290 metrų. Vienintelė stotis – Vatikano geležinkelio stotis ( arba Stazione Vaticana). Vatikano geležinkelis driekiasi pietvakarinėje Vatikano dalyje, su likusiu pasauliu sujungtas Italijos geležinkeliu, su kuriuo jis jungiasi važiuojant į pietus Romos mieste.

 Istorija 

XIX a. popiežius Grigalius XVI uždraudė geležinkelį Popiežiaus srityje, neva pasakęs „geležinkelis – pragaro kelias“ ().Pollard, John. 2005. Money and the Rise of the Modern Papacy. ISBN 0-521-81204-6. p. 29. Tačiau XIX a. 2-ojoje pusėje popiežių pozicija sušvelnėjo, kadangi geležinkelis galėjo paskatinti piligrimų keliones.Alberigo, Giuseppe, and Komonchak, Joseph A. 2003. History of Vatican II. Peeters Publishers. ISBN 90-6831-724-5. p. 76. 1929 m. Laterano susitarimu pripažintas Vatikanas, tais pačiais metais čia imtas tiesti geležinkelis. Tam reikėjo nutiesti viaduką – darbus apmokėjo Italijos valstybė. Stotis pastatyta 1929–1933 m., pirmasis bandomasis lokomotyvas atvyko 1932 m. kovą.The Vatican City State Railway. 2001-01-28, Sinfin.net (tikrinta 2025-04-28). Galiausiai, 1934 m. spalio 2 d. Vatikano geležinkelis buvo atidarytas.La Ferrovia dello Stato della Città del Vaticano. 2001-01-28, Vatican.va (tikrinta 2025-04-28). Jo ilgis tuomet siekė 862 metrus.

Jonas XXIII buvo pirmasis popiežius, 1962 m. pasinaudojęs geležinkeliu. Geležinkelio paslaugomis retkarčiais pasinaudodavo Jonas Paulius II, kartą – Benediktas XVI.The Vatican Railway - Fourteen Fun Facts. Travelangel.me (tikrinta 2025-04-28). Ilgus metus geležinkelis tarnauja krovinių ir prekių pervežimui, retkarčiais buvo leidžiamas ir keleivių transportas. Nuolatiniam keleivinių traukinių eismui Vatikano geležinkelis atsivėrė 2015 m. rugsėjį.Rome's Papal Express: The world's smallest national railway is now open to Vatican tourists. 2015-10-20, Independent.co.uk (tikrinta 2025-04-28).

 Galerija 

 Šaltiniai 

Kategorija:Geležinkeliai pagal valstybes
Kategorija:Vatikano geografija